Valitsus eraldas lennujaamale laiendamiseks maad - Logistikauudised
Valitsus eraldas lennujaamale laiendamiseks maad
14. mai 2009 12:04
Valitsus kiitis tänasel istungil heaks keskkonnaministeeriumi korralduse anda tasuta üle majandus- ja kommunikatsiooniministeeriumile Tallinna lennujaama laiendamisega seotud 3 maaüksust.
Eelnõu kohaselt annab keskkonnaministeerium tasuta üle majandus- ja kommunikatsiooniministeeriumi valitsemisele Tallinnas asuvad sihtotstarbeta maaüksused Kanali tee 50 (pindalaga 131 113 m²), Kesk-Sõjamäe tn 22b (pindalaga 26 607 m²) ja Suur-Sõjamäe tn 58 (pindalaga 10 733 m²). Nimetatud maaüksused on vajalikud Tallinna lennujaama infrastruktuuri arendamiseks ja lennujaama laiendamiseks, teatas valitsuse kommunikatsioonibüroo.
URL: http://www.logistikauudised.ee/uudised/2009/05/14/valitsus-eraldas-lennujaamale-laiendamiseks-maad